
תגובת התובע לבקשת הנתבעת למתן צו להמצאת תיק אישי

בהמשך להחלטת בית המשפט הנכבד מיום 17.4.20 מתכבד התובע ליתן תגובתו כדלקמן:

1. מצופה היה מהנתבעת לפעול בהתאם לסדרי הדין ולפנות לח"מ בבקשה לגילוי מסמכים וקבלת המידע בטרם בחרה להטריח את בית המשפט הנכבד.

2. לגופו של עניין, עיון בנימוקי הבקשה לא מצדיקים היענות לבקשה במלואה. ההיפך הוא הנכון, טענות לפגיעה בשכר ובכושר השתכרותו של התובע הטוען לנכות הינן שכיחות ובצדק. ואולי מוטב היה שקודם להגשת הבקשה היה ראוי להמתין למינוי מומחה ולקבלת חוות דעתו, שהרי יכול וחוות דעתו תייתר את הצורך או תכריע בשאלות בדבר אובדן כושרו.

3. על פרטים אלה להתברר במסגרת הליכי גילוי המסמכים ויפורטו במסגרת תחשיב הנזק.

4. בקשתה של הנתבעת  למתן צו כה גורף הינה מוגזמת ועשויה גם לפגוע ביחסים שבין מקום עבודתו של התובע לבין התובע.

5. בקשת הנתבעת לצו כוללני שכזה אינה מידתית כלל ועיקר ומוטב היה שבקשה זו היתה מוגשת בנוסח מעודן, ספציפי ומידתי.

6. בנוגע לתלושי השכר משנת 2017 ועד היום, לרבות טופסי 106 – מותיר הח"מ את הדבר לשיקול דעתו של בית המשפט הנכבד.

7. אך לפנים משורת הדין לא יעמוד התובע על הוצאות בקשה זו, אשר כאמור, מוטב היה שלא הייתה מוגשת במתכונתה הנוכחית.

_______________
								אריאל פרייברג, עו"ד
								ב"כ          התובע

